Nen dès chet hoah guerço é oé bet deit de dal dorieu ur hastel ag en Auvergn un tolpad Spagnoled, de larèt é, dihue voés ha puemb croaidur youanguig-flam. Er gueih tud-men e oé deit dinou ar droed, hag a ziar en alézon, ag en dôn ag er ranteleah a Spagn. Groeit ou devoé elcé, é creis un diovirded bras ha guet hilleih a fatiq, un hent a open deu gant hantér hant léaù. Er mæstre ag er hastel, accourcet men dé de soulagein dalhmat ol erré e zégass en  Eutru-Doué dehou, e hast monnèt én arben der gueih peurerion nehué-men. Ean e ra quetan rah er secourieu pressetan, ré er horv ; ha nezé ean e ra ehué en alézon spirituel, én ur gonsolein queih peurerion en Eutru-Doué. Ean e houlenn guet-hai peguement ou dès a vugalé, péh oaid ou dès, ha penaus ou bihuant. Quen diæs e oé ou hass hag ou douguein a dréz er mannéyeu digampen-hont ag en Auvergn, ha hoah arlerh un hent quen hir avèl mou devoé groeit ! « Eutru, e rescond dehou er vam, ag er puemb croaidur-men nen dès  nameit puar…